als_Latn dik_Latn sag_Latn
Më shumë sesa për vlerën monetare të grumbulluar, nisma e nxënësve të 4 shkollave në Shqipëri në ndihmë të bashkëmoshatarëve të tyre në Amatricen e goditur nga tërmeti në Itali, është shenjë solidariteti që duhet promovuar.
Falë kontributit të fëmijeve janë grumbulluar 187 mijë euro, të cilat kanë shkuar për shkollat e “Amatrices”. 2 nga shkollat e përfshirë në nismë ndodhen në qarkun e Shkodrës, “Ndre Mjeda” dhe “Prekë Gjoni” në Bajzë .
Ena Dani: Ne si qeveri nxënësish kemi ndihmuar dhe kemi bërë shumë mbledhje disa herë rresht për të parë se cila është ecuria dhe mbarëvajtjen tonë në lidhje me këtë rast.
Drejtoresha e shkollës Nevila Zhabjaku thotë se nisma erdhi pas një njoftimi të Ambasadës Italiane, por ky nuk është rasti i parë që nxënësit tregojnë solidaritet.
Nevila Zhabjaku: Qëllimi i kësaj mbledhje ishte të nxisnim fëmijët dhe ti shtonim idenë e vullnetarizmit të njerëzve që nuk i njohim, thjesht njerëz që kanë nevojë.
4 shkollat, dy në Shkodër e dy në Korcë janë pjesë e projektit të Ministrisë së Arsimit me Ambasadën Italiane për sistemin bilinguistik, ku fëmijët studiojnë në gjuhën shqipe dhe atë Italiane. Aktivitetet e organizuara kanë qenë të shumta dhe dhurimet kanë kapur në total shifrën që sot i është kaluar në llogarinë bankare shkollave të Amatrices.
/oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn ind_Latn als_Latn